《次韵戴成叔》
宋代·陈著

雪溪后人贤，门户郁相扶。
牙签三万轴，研究勤三余。
天命未可期，毋嗟失东隅。
但问道在己，穷达何关儒。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。